BBC Hausa - Wasanni - 'Kwallon da Ibrahimovic ya ci babu irinta a tarihi'
'Kwallon da Ibrahimovic ya ci babu irinta a tarihi'
An sabunta: 15 ga Nuwamba, 2012 - An wallafa a 13:03 GMT
Kocin Sweden, Erik Hamren, ya ce kwallo ta hudu da Zlatan Ibrahimovic ya zura lokacin wasan sada zumuntar da suka buga da Ingila ta yi masa kama da kallon majigi.
Erik Hamren ya ce, ''Kan da Zlatan ya sanya wa kwallon lokacin da ya zura ta hudu a wasan ya yi kamar ina kallon wasan bidiyo''.
Kyaftin din Ingila ma, Steven Gerrard, wanda ya buga wasansa na dari a Ingila, ya bayyana kwallon da Zlatan ya ci da cewa '' ita ce kwallo mafi kyawu da na taba ganin wani dan wasa ya zura a tarihi''.
Hamren ya ce: ''Bana tsammanin mutum zai kara ganin irin yadda aka zura kwallo kamar wannan a nan gaba''.
''Wani lokacin idan Zlatan yana cin kwallaye irin wadannan lokacin wasannin motsa jiki, sai ka ga kamar ba zai iya yin haka ba idan aka zo buga wasanni da kulob-kulob''.
Sweden ta ci hudu yayin da Ingila ta ci biyu a wasan sada zumuntar da suka yi.
AC Milan na tattaunawa da Barca akan Ibrahimovic
26 Agusta, 2010
AC Milan ta sayi Ibrahimovic na wucin gadi
29 Agusta, 2010